stanford-oval/wikipedia huggingface dataset:
Far Cry Primal
Pelaaminen

Far Cry Primalin pelaaminen tapahtuu hyvin samalla tavalla kuin edellisessä osassa. Joitakin muutoksia ilmenee, suurimpana tuliaseiden puuttuminen.
Pelaajan tulee edetä tehtävissään, parannella kyläänsä sekä päivittää varustustaan. Aseinaan tällä on käytössään mm. keihäs, jousi, pitkäjousi, tuplajousi, nuija, verinuija ja kahdenkädennuija. Heittoesineitä ovat mm. syötti, heittoveitsi, hulluusveitsi, tulipommi, hulluuspommi ja mehiläispesä. Maahan voi asettaa ansoja.
Uutuutena pelaaja voi hyödyntää eläimiä kesyttämällä ne ja taistelemalla niiden avulla. Pelaajalla on käytössään myös pöllö, jolla voi tutkia lähistöä ja merkitä vihollisia. Pöllöllä on mahdollista myös tappaa vihollisia, usuttaa villipetoja niiden kimppuun sekä tiputtaa niiden päälle pommeja. Kesytettäviä petoja ovat mm. vuorisusi, harvinainen vuorisusi, susi, valkosusi, harvinainen raitasusi, jaguaari, harvinainen mustajaguaari, luolaleijona, harvinainen mustaleijona, mäyrä, ruskeakarhu, sapelihammastiikeri, luolakarhu, uljas arpikarhu, verihammastiikeri ja lumiverisusi. Uljas arpikarhu, verihammastiikeri ja lumiverisusi ovat suurpetoja. Tapettava suurpeto on Veripeitsi-mammutti. Kesytettävät suurpedot on ensin päihitettävä ennen kuin ne voi kesyttää.
Pelaaja voi kytkeä päälle selviytymisvaiston, jonka avulla tämä voi paikallistaa vihollisia sekä johtolankoja.
Tarina > Wenjat

Takkar on pelin päähahmo ja wenjojen uusi johtaja. Selviää ainoana pelin alkuvaiheen mammuttijahdista hengissä.
Dalso on Takkarin kanssa kulkenut mies. Kuolee sapelihammastiikerin hyökkäyksestä.
Sayla on Takkarin pelastama nainen. Silpoo udamien korvia kiinnittäen ne kaulakoruunsa ja kotiinsa.
Tensay on shamaani, joka antaa Takkarille näkyjä. Hoitaa haavoittuneita.
Wogah on vanha mies, ja taitava nikkaroija siitäkin huolimatta että udamit aikoinaan söivät tämän toisen käden.
Karoosh on silmänsä ja oman poikansa udameille menettänyt mies. Rakastaa sotia.
Jayma on kokenut metsästäjä, jolla on useita arpia kehossaan.
Urki on yksinään asuva, hieman yksinkertainen wenja. Hurkin, ja kaikkien Drubmanien esi-isä.
Tarina > Udamit

Ull on udam-heimon johtaja. Takkar tappaa tämän.
Dah on udamien yksi komentajista, jonka Takkar vangitsee oppiakseen "mätämyrkky" -reseptin. Dah kärsii muiden udam-heimolaisten tavoin oletettavasti naurutaudista (jota udamit kutsuvat päätuleksi) joka on peräisin ihmissyöntiperinteestä. Dah liittyy wenjojen joukkoon, ja pelin loppuvaiheilla Dah pyytää Takkaria tappamaan tämän.
Mog on udamkomentaja, joka tappoi Karooshin pojan. Karoosh tappaa Mogin myöhemmin.
Tarina > Izilat

Batari on izila-heimon johtaja. Takkar polttaa tämän elävältä.
Roshani on izila-heimon jäsen, jonka Takkar vangitsee ja vaatii tämän opettaa wenjoille tulipommien tekoa. Roshani liittyy wenjoihin, ja Takkar nimittää Roshanin vastaamaan wenjojen pelloista.
Tarina > Juoni

Peli sijoittuu kivikauden aikaiseen Oros-laaksoon, Keski-Euroopan Karpaattien vuoristoon noin 10  000 vuotta ennen ajanlaskun alkua. Wenja-heimon jäsen Takkar metsästää mammuttia kolmen muun heimolaisen kanssa, kunnes sapelihammastiikeri raatelee lähes kaikki heimolaiset kuoliaaksi. Vain Takkar onnistuu pakenemaan ja löytää nopeasti tiikerin tulevan uhrin, myös wenjoihin kuuluvan Saylan. Takkar pelastaa tämän, ja Sayla kertoo ihmissyöjäheimon udamien tuhonneen tämän kotikylän. Yhdessä he alkavat rakentamaan uutta kotiaan, samalla vannoen kostoa Udam- sekä myöhemmin Izila-heimolle.
Vastaanotto

Peli on saanut Pelaaja-lehden arvostelussa arvosanaksi 8/10.
Ääninäyttelijät

| 0 | 1 | 2 |
| --- | --- | --- |
|  Elias Toufexis  | … |  Takkar   |
|  Terrence 'T.C.' Carson  | … |  Wenja Shaman Tensay   |
|  Debra Wilson  | … |  Batari   |
|  DeLaRosa Rivera  | … |  Udam Lord Ull   |
|  Juan Carlos Velis  | … |  Dah   |
|  Cara Ricketts  | … |  Sayla   |
|  Ayisha Issa  | … |  Jayma   |
|  Nicolas Van Burek  | … |  Karoosh   |
|  Ron Kennell  | … |  Wogah   |
|  Ali Momen  | … |  Roshani   |
|  Dylan Taylor  | … |  Urki   |
Aiheesta muualla

Far Cry: Primal MobyGamesissa (englanniksi)
Far Cry Primal Internet Movie Databasessa (englanniksi)
ALBA

ALBAaan kuuluvat maat ilman Hondurasia. Bolivia erosi vuonna 2019.
ALBA, Alianza Bolivariana para los Pueblos de Nuestra América (Bolivarilainen liittouma Amerikkamme kansojen hyväksi) on poliittis-sosiaalis-taloudellinen yhteistyösopimus eräiden Latinalaisen Amerikan maiden välillä. ALBAa ehdotti Venezuela vastineeksi Yhdysvaltain ajamalle FTAA-vapaakauppasopimukselle.
ALBAn vapaakauppasopimuksena on Venezuelan, Kuuban ja Bolivian välinen Kansojen kauppasopimus (Tratado de Comercio de los Pueblos, TCP), joka solmittiin aluksi Venezuelan ja Kuuban välillä 14. joulukuuta 2004. Bolivia liittyi TCP:hen huhtikuussa 2006.
Nicaragua ilmoitti 11. tammikuuta 2007 liittyvänsä ALBAan. Vuoden 2009 kesään mennessä ALBAsta on tullut yhdeksän valtion liittouma. Vuonna 2010 ALBA-maat aikoivat ottaa käyttöön yhteisen virtuaalivaluutan sucren, mutta se on toteutunut voin osittain. Honduras vetäytyi yhteistyöstä presidentti Manuel Zelayan syrjäyttäneen vallankaappauksen jälkeen. Ecuador ilmoitti elokuussa 2018 eroavansa ALBA:sta. Bolivia puolestaan ilmoitti marraskuussa 2019 vasemmistolaisen presidentti Evo Moralesin valtakauden päätyttyä eroavansa ALBA:sta.
ALBA:ssa on tällä hetkellä (joulukuussa 2019) 9 jäsenmaata. Jäsenmaat ovat Antigua ja Barbuda,  Kuuba, Dominica,  Grenada, Nicaragua, Saint Kitts ja Nevis, Saint Lucia, Saint Vincent ja Grenadiinit ja Venezuela.
ALBA:n keskeisinä  perustajina olivat vuonna 2004 Kuuban ja Venezuelan silloiset johtajat Fidel Castro ja Hugo Chavez.  ALBA:n merkitys ja voima ovat viime aikoina olennaisesti heikentyneet Venezuelan taloudellisen ja poliittisen hajaannuksen ja sekasorron takia.
Aiheesta muualla

Wikimedia Commonsissa on kuvia tai muita tiedostoja aiheesta .
http://www.portalalba.org/
Eric Washington

| Eric Washington |
| --- | --- |

Henkilötiedot
Koko nimi:  Eric Maurice Washington
Syntynyt: 23. maaliskuuta 1974 (ikä 50) Pearl, Mississippi, Yhdysvallat
Kansalaisuus:   Yhdysvallat
Koripalloilija
Lempinimi:  ”E14”
Pituus:  193 cm
Paino:  92 kg
NBA-varaus:  47. varaus 1997 (Orlando Magic)
Pelaajaura
Yliopistojoukkueet
1993–1997:  Alabaman yliopisto
Seurajoukkueet
1997–1999 1999–2000 2000–2002 2003–2004 2005–2006 2006–2008 2008–2009 2009–2010 2010:   Denver Nuggets  Dafni BC  Basket Rimini  Hapoel Jerusalem BC  Idaho Stampede  Tampereen Pyrintö  Kauhajoen Karhu  KTP-Basket  Nürnberger BC
Eric Maurice Washington (s. 23. maaliskuuta 1974 Pearl, Mississippi) on yhdysvaltalainen koripalloilija, joka on vapaa pelaaja. Washington on pelipaikaltaan heittävä takamies.
Washington on pelannut urallaan useassa eri sarjassa. NBA:ssa hän pelasi yliopistosta valmistuttuaan kaksi kautta, jonka jälkeen hän on pelannut muun muassa Kreikan, Italian ja Israelin pääsarjoissa. Suomessa Washington pelasi vuodet 2006–2010 edustaen Tampereen Pyrintöä, Kauhajoen Karhua sekä KTP-Basketia.
Pelaajaura > Alabaman yliopisto (1993-1997)

Washington aloitti vuonna 1993 opiskelut arvostetussa Alabaman yliopistossa, jonne hän siirtyi valmistuttuaan aikaisemmin samana vuonna Pearlin high schoolista. Washington pelasi neljän opiskeluvuotensa aikana yhteensä 112 ottelua NCAA-koripallosarjassa tehden niissä pisteitä yhteensä 1532. Tilastollisesti hänen paras yliopistokautensa oli 1995–96, jolloin hän viimeisteli keskimäärin 18,6 pistettä pelaamassaan 30 ottelussa. Viimeisenä opiskeluvuotenaan hänet valittiin kaakkoisen konferenssin tähdistöviisikkoon.
Neljän yliopistovuoden jälkeen Washington oli noussut Alabaman yliopiston kaikkien aikojen tilastoissa ykköseksi sekä onnistuneissa kolmeen pisteen heitoissa että kolmen pisteen heittoyritysten määrässä. Kauden 1995–96 aikana heitetyt 113 onnistunutta kolmen pisteen heittoa sekä 279 kolmen pisteen heittoyritystä olivat myös koulun historian parhaat lukemat yhden kauden osalta. Lisäksi Washingtonin yksittäisessä pelissä heittämät 15 kolmen pisteen heittoyritystä rikkoi koulun aiemman ennätyksen tässä kategoriassa.
Pelaajaura > NBA (1997-1999)

Orlando Magic varasi Washingtonin NBA:han vuoden 1997 varaustilaisuudessa numerolla 48. Hän pelasi kausien 1997–98 ja 1998–99 aikana pelaajaoikeudet ostaneen Denver Nuggetsin NBA-joukkueessa 104 ottelua tehden niissä pisteitä yhteensä 716. Hänen henkilökohtaiseksi piste-ennätyksekseen NBA:ssa jäi 22 pistettä, joka syntyi Seattle SuperSonicsia vastaan 22. marraskuuta 1997. Hänen palkkansa ensimmäisellä NBA-kaudella oli 242 000 dollaria ja toisella 520 000 dollaria. Washingtonin NBA-ura päättyi, kun hänen oikeudet kaupattiin elokuussa 1999 usean pelaajan kaupassa Boston Celticsille.
Pelaajaura > Eurooppa & Amerikka (1999-2006)

Kahden NBA-kauden jälkeen Washington siirtyi Eurooppaan ja pelasi kauden 1999–00 Kreikan pääsarjassa, A1 Ethnikissä Dafni BC:n joukkueessa. Hän pelasi kauden aikana Kreikan liigaa 15 ottelua 13,5 pisteen keskiarvolla. Seuraavat kaksi kautta Washington pelasi Italiassa, Basket Rimini Crabsin joukkueessa. Kauden 2000–01 Washington pelasi Italian pääsarjaa Serie A:ta 17 pisteen keskiarvolla ja seuraavalla kaudella joukkueen pudottua sarjaportaan alaspäin hän pelasi Serie A2:sta 30 ottelua 14,6 pisteen keskiarvolla. Toukokuussa 2002 Washingtonin polvi leikattiin ja hänen koripallouransa keskeytyi lähes kahdeksi vuodeksi. Sairausloman loputtua Washington siirtyi joulukuussa 2003 Israelin pääsarjaan Hapoel Jerusalemin joukkueeseen. Israelissa hän ehti pelata joukkueessa vain kolme ULEB Cupin ottelua 8,7 pisteen keskiarvolla sekä viisi Israelin liigan ottelua 4,4 pisteen keskiarvolla ennen kuin hänet korvattiin toisella vahvistuksella. Viimeisimpänä ennen Suomeen tuloa hän pelasi CBA-liigaa Idaho Stampeden joukkueessa.
Pelaajaura > Suomi (2006-)

Suomeen Washington saapui joulukuun 2006 lopussa vahvistamaan Korisliigan viimeiseksi joutunutta Tampereen Pyrintöä. Washingtonin tulo piristikin Pyrinnön peliä ja hän voitti Suomen Koripalloliiton myöntämän kuukauden pelaaja -tittelin heti tammikuulta 2007, jolloin syyskaudella vain neljä ottelua voittanut Pyrintö voitti kaikki kahdeksan peliään. Kaudella 2006–07 Washington sijoittui liigan pistetilastossa kolmanneksi. Hän ylsi kymmenen parhaan joukkoon myös kahden ja kolmen pisteen heittojen heittotarkkuuksissa.
Kauden 2007–08 Washington aloitti Tampereen Pyrinnön paidassa, mutta siirtyi tammikuussa 2008 Kauhajoen Karhuun ensin kuukauden ja lopulta koko loppukauden kattavalla vuokrasopimuksella. Korisliigan henkilökohtaiseksi piste-ennätyksekseen Washington teki 41 pistettä 20. helmikuuta 2008 Namika Lahtea vastaan. Washington teki kaudella 2008–09 koreja Pyrinnössä 17,7 pisteen keskiarvolla ja Karhussa 20,5 pisteen keskiarvolla.
Kesäkuussa 2008 julkistettiin Washingtonin vuoden mittainen jatkosopimus I-divisioonaan pudonneen Kauhajoen Karhun kanssa. Hän toimi kauden 2008–09 joukkueensa kapteenina. Karhun voittaessa runkosarjan Washington oli joukkueensa tehokkain pelaaja. Hän teki pelaamissaan 19 runkosarjan ottelussa keskiarvoikseen 22,2 pistettä, 9,7 levypalloa, 2,5 koriinjohtanutta syöttöä, 1,8 pallonriistoa ja 1,1 koriinheiton torjuntaa. Washington sijoittui kaikissa näissä kategorioissa sarjan 20 parhaan pelaajan joukkoon, kuten myös vapaaheittojen sekä kahden ja kolmen pisteen heittojen onnistumisprosenteissa. Koriinheittojen torjuntatilastossa hän oli jaetulla toisella sijalla, levypallotilastossa kuudes ja pistetilastossa kahdeksas. Tehokkuusindeksillä mitaten Washington oli runkosarjan toiseksi tehokkain pelaaja. I-divisioonan pudotuspelit päättyivät Karhun voittoon ja joukkueen suoraan nousuun Korisliigaan. Washington oli myös pudotuspeleissä joukkueensa tehokkain pelaaja ja teki viimeisen finaalin viimeisellä neljänneksellä 16 pistettä johdattaen Karhun 74–62 voittoon Salon Vilppaasta. Washington oli pudotuspelien kolmanneksi tehokkain pelaaja 25,4 tehokkusindeksillään sekä pistetilaston viides 21,0 pisteen keskiarvolla. Lisäksi levypalloja hänelle merkittiin 9,0 ottelua kohti.
Karhu tarjosi Washingtonille sopimusta myös kaudeksi 2009–2010, mutta hän kieltäytyi tarjouksesta ja joukkue joutui etsimään hänen paikalleen uuden pelaajan. Washington saapui kuitenkin viiden pelatun ottelukierroksen jälkeen takaisin Suomeen ja teki loppukauden 2009–2010 kattavan sopimuksen Korisliigassa pelaavan KTP-Basketin kanssa.
Saavutukset

2x Korisliigan kuukauden pelaaja: 01/2007, 11/2009
Tilastot > Pudotuspelit

| Kausi | Joukkue | Liiga | O | 2P % | 3P % | 1P % | HL | PL | LEV | S | M | R | T | PTS | PTS YHT |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 2005–2006 | Idaho | CBA | 3 | 58,8 % | 10,0 % | 40,7 % | 1,0 | 2,3 | 3,3 | 1,3 | 0,7 | 0,0 | 0,0 | 8,3 | 25 |
| 2008–2009 | Karhu | I-divisioona | 7 | 58,5 % | 38,8 % | 70,0 % | 3,3 | 5,7 | 9,0 | 1,4 | 3,0 | 1,4 | 0,9 | 21,0 | 147 |
| 2009–2010 | KTP | Korisliiga | 7 | 53,6 % | 38,9 % | 83,3 % | 3,0 | 2,7 | 5,7 | 1,1 | 2,7 | 0,9 | 0,3 | 21,9 | 153 |
| 1 kausi | YHTEENSÄ | CBA | 3 | 58,8 % | 10,0 % | 40,7 % | 1,0 | 2,3 | 3,3 | 1,3 | 0,7 | 0,0 | 0,0 | 8,3 | 25 |
| 1 kausi | YHTEENSÄ | I-divisioona | 7 | 58,5 % | 38,8 % | 70,0 % | 3,3 | 5,7 | 9,0 | 1,4 | 3,0 | 1,4 | 0,9 | 21,0 | 147 |
| 1 kausi | YHTEENSÄ | Korisliiga | 7 | 53,6 % | 38,9 % | 83,3 % | 3,0 | 2,7 | 5,7 | 1,1 | 2,7 | 0,9 | 0,3 | 21,9 | 153 |
Tilastot > Kansainväliset sarjat

| Kausi | Joukkue | Sarja | O | 2P % | 3P % | 1P % | HL | PL | LEV | S | M | R | T | PTS | PTS YHT |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 2003–2004 | Hapoel | ULEB Cup | 3 | 42,9 % | 71,4 % | 83,3 % | 0,7 | 3,0 | 3,7 | 0,7 | 1,0 | 0,7 | 0,0 | 8,7 | 26 |
| 1 kausi | YHTEENSÄ | ULEB Cup | 3 | 42,9 % | 71,4 % | 83,3 % | 0,7 | 3,0 | 3,7 | 0,7 | 1,0 | 0,7 | 0,0 | 8,7 | 26 |
O = ottelut, 2p% = kahden pisteen heittojen onnistumisprosentti, 3p% = kolmen pisteen heittojen onnistumisprosentti, 1p% = vapaaheittojen onnistumisprosentti, HL = hyökkäyslevypallot, PL = puolustuslevypallot, LEV = levypallot yhteensä, S = syötöt, M = menetykset, R = riistot, T = torjunnat, PTS = pistekeskiarvo, PTS YHT = pisteet yhteensä
Aiheesta muualla

Eric Washingtonin pelaajakortti NBA:n sivuilla (englanniksi)
Legabasketin pelaajaprofiili (Arkistoitu – Internet Archive) (italiaksi)
Legaduen pelaajaprofiili (italiaksi)
104 Klymene

| 104 Klymene |
| --- | --- |
 Valokäyrämittausten avulla luotu kolmiulotteinen malli Klymenestä.
Löytäminen
Löytäjät:  James Craig Watson
Löytöaika:  13. syyskuuta 1868
Kiertoradan ominaisuudet
Keskietäisyys Auringosta:  3,153 AU
Pienin etäisyys Auringosta:  2,670 AU
Suurin etäisyys Auringosta:  3,636 AU
Eksentrisyys:  0,153
Kiertoaika Auringon ympäri:  2045,203 päivää (5,60 vuotta)
Keskiratanopeus:  16,67 km/s
Inklinaatio:  2,791
Fyysiset ominaisuudet
Läpimitta:  123,7 km
Massa:  2,0×1018 kg 
Pinnan lämpötila:  alin: ? keski: ~157 K ylin: ?
104 Klymene on suuri ja tumma päävyöhykkeen asteroidi, joka kuuluu C-luokkaan. Sen löysi James Craig Watson 13. syyskuuta 1868. Asteroidi nimettiin Klymenen, kreikkalaisessa mytologiassa toistuvan nimen, mukaan.
1101

| --- | --- |
Vuosisadat: 900-luku · 1000-luku · 1100-luku · 1200-luku · 1300-luku
Vuosikymmenet: 1090-luku · 1100-luku · 1110-luku · 1120-luku · 1130-luku · 1140-luku 1150-luku · 1160-luku · 1170-luku · 1180-luku · 1190-luku · 1200-luku
Vuodet: 1090 · 1091 · 1092 · 1093 · 1094 · 1095 · 1096 · 1097 · 1098 · 1099 1100 · 1101 · 1102 · 1103 · 1104 · 1105 · 1106 · 1107 · 1108 · 1109 1110 · 1111 · 1112 · 1113 · 1114 · 1115 · 1116 · 1117 · 1118 · 1119 1120 · 1121 · 1122 · 1123 · 1124 · 1125 · 1126 · 1127 · 1128 · 1129 1130 · 1131 · 1132 · 1133 · 1134 · 1135 · 1136 · 1137 · 1138 · 1139 1140 · 1141 · 1142 · 1143 · 1144 · 1145 · 1146 · 1147 · 1148 · 1149 1150 · 1151 · 1152 · 1153 · 1154 · 1155 · 1156 · 1157 · 1158 · 1159 1160 · 1161 · 1162 · 1163 · 1164 · 1165 · 1166 · 1167 · 1168 · 1169 1170 · 1171 · 1172 · 1173 · 1174 · 1175 · 1176 · 1177 · 1178 · 1179 1180 · 1181 · 1182 · 1183 · 1184 · 1185 · 1186 · 1187 · 1188 · 1189 1190 · 1191 · 1192 · 1193 · 1194 · 1195 · 1196 · 1197 · 1198 · 1199 1200 · 1201 · 1202 · 1203 · 1204 · 1205 · 1206 · 1207 · 1208 · 1209
Tapahtumia

Joukko ristiretkeläisiä saapui Jerusalemiin ensimmäisen ristiretken innoittamina.
Syntyneitä

Heloïse, Pierre Abélardin rakastettu
Matilde, Englannin kuningatar ja Pyhän saksalais-roomalaisen keisarikunnan keisarinna (k. 1167)
Tapani II, Unkarin ja Kroatian kuningas (k. 1131)
Kuolleita

22. kesäkuuta – Roger I, Sisilian normannikreivi (s. 1031)
24. elokuuta – Su Shi, kiinalainen runoilija, kalligrafi ja taidemaalari (s. 1037)
6. lokakuuta – Bruno Kölniläinen, Kartusiaanisen sääntökunnan perustaja ja pyhimys (s. noin 1030)
Su Song, kiinalainen oppinut ja monilahjakkuus (s. 1020)
Vseslav, Polotskin ruhtinaskunnan ruhtinas
1100

| --- | --- |
Vuosisadat: 900-luku · 1000-luku · 1100-luku · 1200-luku · 1300-luku
Vuosikymmenet: 1090-luku · 1100-luku · 1110-luku · 1120-luku · 1130-luku · 1140-luku 1150-luku · 1160-luku · 1170-luku · 1180-luku · 1190-luku · 1200-luku
Vuodet: 1090 · 1091 · 1092 · 1093 · 1094 · 1095 · 1096 · 1097 · 1098 · 1099 1100 · 1101 · 1102 · 1103 · 1104 · 1105 · 1106 · 1107 · 1108 · 1109 1110 · 1111 · 1112 · 1113 · 1114 · 1115 · 1116 · 1117 · 1118 · 1119 1120 · 1121 · 1122 · 1123 · 1124 · 1125 · 1126 · 1127 · 1128 · 1129 1130 · 1131 · 1132 · 1133 · 1134 · 1135 · 1136 · 1137 · 1138 · 1139 1140 · 1141 · 1142 · 1143 · 1144 · 1145 · 1146 · 1147 · 1148 · 1149 1150 · 1151 · 1152 · 1153 · 1154 · 1155 · 1156 · 1157 · 1158 · 1159 1160 · 1161 · 1162 · 1163 · 1164 · 1165 · 1166 · 1167 · 1168 · 1169 1170 · 1171 · 1172 · 1173 · 1174 · 1175 · 1176 · 1177 · 1178 · 1179 1180 · 1181 · 1182 · 1183 · 1184 · 1185 · 1186 · 1187 · 1188 · 1189 1190 · 1191 · 1192 · 1193 · 1194 · 1195 · 1196 · 1197 · 1198 · 1199 1200 · 1201 · 1202 · 1203 · 1204 · 1205 · 1206 · 1207 · 1208 · 1209
Tapahtumia

Cuzcossa asutusta.
Syntyneitä

Paavi Gregorius VIII (arvio)
Paavi Hadrianus IV (arvio)
Kuolleita

Godefroy de Bouillon, yksi ensimmäisen ristiretken johtohahmoista.
03

| 03 Kirsi Ranto |
| --- | --- | --- |

Studioalbumin tiedot
 Julkaistu: 2003
 Tyylilaji: pop, pop rock
 Kesto: 45.20
 Levy-yhtiö: Suomen Mediamusiikki
Kirsi Rannon muut julkaisut
| Kesytön 2001 | 03 2003 | Soitellaan – kaikki parhaat 2005 |
03 on Kirsi Rannon vuonna 2003 julkaistu kolmas albumi. Levyn tunnetuimmaksi hitiksi nousi singlejulkaisu ”Ei jaksa kiinnostaa”, joka on coverversio Shania Twainin kappaleesta ”That Don’t Impress Me Much”. Levyn toinen singlejulkaisu oli ”Vie pois”. Muita tunnettuja kappaleita ovat nimikkokappale ”03”, ”Lontooseen” ja ”Onnenpäivät”. Viimeistään 03:n myötä Ranto karisti tangokuningattaren viitan harteiltaan.  Albumi koostuu menevästä popista.
Kappaleet

03 – 3.25
Ei jaksa kiinnostaa – 4.00
Lontooseen – 3.56
Ruutuvihko – 3.39
Vie pois – 3.34
Sormet jäässä – 3.54
Roolileikit – 3.37
Kreisii – 3.47
Viimeinen virhe – 3.49
Älä ole tylsä – 3.38
Onnenpäivät – 3.56
Ainut jonka sain – 4.05
16. arrondissementti (Pariisi)

16. arrondissementin sijainti Pariisin kartalla.
Pariisin 16. arrondissementti (ransk. 16e arrondissement de Paris) on yksi Pariisin kahdestakymmenestä arrondissementista. Se tunnetaan myös nimellä ”arrondissement de Passy”. Arrondissementti jaetaan edelleen neljään kortteliin (ransk. quartiers), jotka ovat Auteuil, Muette, Porte-Dauphine ja Chaillot.
Arrondissementin pinta-ala on 7,91 km² mikäli Bois de Boulognen puistoa ei lasketa mukaan ja 16,37 km² mikäli puisto lasketaan. Väkiluku oli 169 942 henkeä vuonna 2011. Määrinä on toiminut UMP-puolueen Claude Goasguen vuodesta 2008 lähtien.
Aiheesta muualla

Kuvia tai muita tiedostoja aiheesta Pariisin 16. arrondissementti Wikimedia Commonsissa
16. arrondissementin kotisivut
16. divisioona

16. divisioona voi tarkoittaa seuraavia asioita:
Asevoimien yhtymät

Brittiläinen 16. divisioona
Japanin keisarikunnan 16. divisioona
Kreikan 16. mekanisoitu divisioona
Neuvostoliiton 16. kivääridivisioona
Neuvostoliiton 16. kaartin ratsuväkidivisioona
Puolan 16. jalkaväkidivisioona
Saksan keisarikunnan 16. divisioona
Saksan keisarikunnan 16. reservidivisioona
Saksan 16. jalkaväkidivisioona
Saksan 16. panssaridivisioona
Yhdysvaltain 16. divisioona
Yhdysvaltain 16. panssaridivisioona
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”16. divisioona”, voi hakea sivunnimihaulla, laajalla sivunnimihaulla tai tekstihaulla.
1208

| --- | --- |
Vuosisadat: 1000-luku · 1100-luku · 1200-luku · 1300-luku · 1400-luku
Vuosikymmenet: 1190-luku · 1200-luku · 1210-luku · 1220-luku · 1230-luku · 1240-luku 1250-luku · 1260-luku · 1270-luku · 1280-luku · 1290-luku · 1300-luku
Vuodet: 1190 · 1191 · 1192 · 1193 · 1194 · 1195 · 1196 · 1197 · 1198 · 1199 1200 · 1201 · 1202 · 1203 · 1204 · 1205 · 1206 · 1207 · 1208 · 1209 1210 · 1211 · 1212 · 1213 · 1214 · 1215 · 1216 · 1217 · 1218 · 1219 1220 · 1221 · 1222 · 1223 · 1224 · 1225 · 1226 · 1227 · 1228 · 1229 1230 · 1231 · 1232 · 1233 · 1234 · 1235 · 1236 · 1237 · 1238 · 1239 1240 · 1241 · 1242 · 1243 · 1244 · 1245 · 1246 · 1247 · 1248 · 1249 1250 · 1251 · 1252 · 1253 · 1254 · 1255 · 1256 · 1257 · 1258 · 1259 1260 · 1261 · 1262 · 1263 · 1264 · 1265 · 1266 · 1267 · 1268 · 1269 1270 · 1271 · 1272 · 1273 · 1274 · 1275 · 1276 · 1277 · 1278 · 1279 1280 · 1281 · 1282 · 1283 · 1284 · 1285 · 1286 · 1287 · 1288 · 1289 1290 · 1291 · 1292 · 1293 · 1294 · 1295 · 1296 · 1297 · 1298 · 1299 1300 · 1301 · 1302 · 1303 · 1304 · 1305 · 1306 · 1307 · 1308 · 1309
Tapahtumia

31. tammikuuta – Eerik Knuutinpoika lyö Ruotsin kuninkaan Sverker Kaarlenpojan Lenan taistelussa.
Syntyneitä

2. helmikuuta – Jaakko I, Aragonian kuningas (k. 1276)
Simon V de Montfort, Leicesterin VI kreivi (k. 1265)
Kuolleita

Filip Schwabenilainen, Saksan kuningas (s. 1177)
2 Wolves

| 2 Wolves> Tiedot |
| --- | --- |
Toiminnassa:  2010–
Tyylilaji:  melodinen death metal, goottirock
Kotipaikka:  Suomi
Laulukieli:  englanti
Jäsenet:  Ilkka Valkonen,  Laulu   Petri Määttä,  Kitara   Jere Pennanen,  Kitara   Sami Simpanen,  Basso   Niko Pennanen,  Rummut  
Entiset jäsenet:  Aleksi Susi,  Laulu, kitara   Ossi Viren,  kitara, laulu   Toni Rantala,  basso   Petri Orava,  kitara   Janne Hietanen, basso
Levy-yhtiö:  Inverse Records
Aiheesta muualla
Kotisivut
Infobox OKNimi-testi OK: 
2 Wolves on suomalainen metalliyhtye jonka musiikkityylissä yhdistyvät deathmetal, doom-metal ja gothic metal.
Yhtye on julkaissut neljä studioalbumia.
Yhtyeen uusin albumi (...Our Fault) julkaistiin keväällä 2019.
Historia > 2010–2014

Aleksi Susi sekä Niko Pennanen perustivat 2 Wolvesin Lappeenrannassa vuonna 2010. Vuonna 2011 yhtye julkaisi ensimmäisen studioalbuminsa Gentlemen, Pleasen. Pennanen soitti levyllä rumpuja sekä bassoa, Susi taas hoiti laulun sekä muut soittimet.
Debyyttialbumin julkaisun jälkeen yhtyeeseen liittyivät laulaja Ilkka Valkonen, kitaristi Ossi Viren sekä basisti Toni Rantala. Viisihenkinen ryhmä julkaisi toisen albumin Men of Honour jo samana vuonna 2012. Albumin julkaisun jälkeen yhtye soitti ensimmäiset live-esiintymisensä.
Historia > 2014–2016

Alkuvuonna 2014 Valkonen lähti yhtyeestä, joka päätti olla etsimättä hänelle korvaajaa. Tämän jälkeen Susi alkoi laulaa murinalaulut ja Viren puhtaat osuudet. Vuonna 2015 yhtyeen kokoonpanossa tapahtui useita muutoksia. Samana vuonna se julkaisi kolmannen studioalbuminsa Shelterin.
Shelterin julkaisun jälkeen kokoonpanossa tapahtui taas useita muutoksia ja yhtye piti taukoa ja etsien uusia soittajia.
Valkonen liittyi takaisin riveihin ja yhtye alkoi valmistautua ensimmäiseen Euroopan kiertueeseen.
Syyskuussa 2016 yhtye  soitti yhdeksän konsertin mittaisen Euroopan kiertueen.
Diskografia

Gentlemen, Please (2011)
Men of Honour (2012)
Shelter (2014)
...Our Fault (2019)